ชาลส์ ฮอร์แมน

ชาลส์ เอ็ดมันด์ ลาซาร์ ฮอร์แมน (; 15 พฤษภาคม 1942 – 19 กันยายน 1973) เป็นนักหนังสือพิมพ์และนักสร้างภาพยนตร์สาครดีชาวอเมริกัน เขาถูกประหารชีวิตในประเทศชิลีหลังเกิดรัฐประหารในปี 1973 ที่นำโดยนายพล เอากุสโต ปิโนเชต์ ที่โค้นล้มรัฐบาลสังคมนิยมของซัลบาดอร์ อาเญนเด ที่มาจากการเลือกตั้ง การเสียชีวิตของฮอร์แมนเป็นประเด็นที่นำไปสร้างภาพยนตร์ปี 1982 กำกับโดยคอสตา-กัฟรัส เรื่อง มิสซิง ที่ซึ่งบทของฮอร์แมนนำแสดงโดยจอห์น เชีย

ในเดือนมิถุนายน 2014 ศาลในชิลีตัดสินว่ารัฐบาลสหรัฐมีบทบาทสำคัญในการฆาตกรรมฮอร์แมนChilean Court Rules U.S. Had Key Role in 1973 Killings of 2 Americans . Democracy Now! 1 July 2014. Retrieved 4 July 2014.Pascale Bonnefoy (30 June 2014). Chilean Court Rules U.S. Had Role in Murders . The New York Times. Retrieved 4 July 2014. ในเดือนมกราคม 2015 อดีตเจ้าหน้าที่หน่วยข่าวกรองของชิลีในรัฐบาลคณะรัฐประหารถูกตัดสินว่ามีความผิดฐานฆาตกรรมชายสัญชาติอเมริกันสองคนซึ่งคือ ชาลส์ ฮอร์แมน และ แฟรงก์ เทอรุจจี หลังเกิดการรัฐประหารPascale Bonnefoy (28 January 2015). 2 Sentenced in Murders in Chile Coup . The New York Times. Retrieved 20 June 2015.

ชีวิตในประเทศชิลี
ขณะเกิดการรัฐประหาร ฮอร์แมนอยู่ที่เมืองชายฝั่ง วีญาเดลมาร์ ใกล้กับท่าวัลปาราอีโซ ซึ่งเป็นฐานที่มั่นสำคัญของกลุ่มวางแผนการรัฐประหารจากทั้งสหรัฐกับชิลี เจ้าห้นาที่สหรัฐในเวลานั้นตั้งข้อสงสัยวว่าฮอรืแมนน่าจะหลงเชื่อเป็นเหยื่อของ "ความหวาดระแวงแบบคนชิลี" (Chilean paranoia) แต่ก็ไม่ได้ยุ่งเกี่ยวอะไรด้วย เป็นไปได้ยากมากว่าฮอร์แมนจะถูกสังหารชิลีโดยปราศจากการรู้เห็นหรือคำอนุญาตจากซีไอเอ ตามที่ระบุในเอกสารที่ปล่อยในปี 1999 ภายใต้รัฐบัญญัติเสรีภาพข้อมูล ในตอนแรกที่เขาหายตัวไป ความพยายามจากทั้งภรรยา ครอบครัว และมิตรสหายของเขาในตอนแรกที่จะตามหาตัวของเขาถูกตอบรับจากสถาทูตสหรัฐในซันติอาโกด้วยความพยายามบ่ายเบี่ยงไม่ตอบคำถามหรือช่วยเหลือโดยตรง

ในวันที่ 16 กันยายน 1973 หกวันหลังการรัฐประหาร ฮอร์แมนถูกจับกุมโดยทหารชิลี และพาตัวไปยังสนามกีฬาแห่งชาติในซันติอาโก ซึ่งแปรสภาพมาเป็นค่ายกักกันนักโทษทางการเมือง นักโทษในสนามกีฬาแห่งชาติถูกสอลสวนและซ้อมทรมาน จำนวนมากถูกประหารชีวิตที่นี่ เจ้าหน้าที่ของสหรัฐไม่ทราบเลยว่าร่างของฮอร์แมนอยู่ที่ไหนเป็นเวลาเกือบเดือนนับตั้งแต่เขาถูกประหารชีวิตในสนามกีฬาแห่งชาติ ต่อมาจึงเป็นที่ทราบว่าเขาถูกประหารชีวิตในวันที่ 19 กันยายน และร่างของเขาถูกฝังอยู่ในผนังของสนามกีฬา นักหนังสือพิมพ์ชาวอเมริกันอีกคน แฟรงก์ เทอรุจจี ก็เสียชีวิตในสถานการณ์คล้ายคลึงกันกับเขา

ร่างของเขาถูกส่งกลับสหรัฐ 7 เดือนหลังการพบศพ ทำให้การผ่าชันสูตรพลิกศพเป็นไปไม่ได้

 บันทึกของสหรัฐ 
เป็นเวลาอีกหลายปีนับจากการเสียชีวิตของฮอร์แมนที่รัฐบาลสหรัฐยืนกรานปฏิเสธบทบาทในกรณีนี้ กระทั่งเดือนตุลาคม 1999 รัฐบาลสหรัฐปล่อยเอกสารที่ยอมรับว่าเจ้าหน้าที่ของซีไอเออาจมีส่วนร่วมโดยไม่ได้ตั้งใจในการสังหารฮอร์แมน"State Department Release on Chile Shows Suspicions of CIA Involvement in Charles Horman "Missing" Case" , George Washington University. October 8, 1999. Accessed June 8, 2011 บันทึกของกระทรวงต่างประเทศ ระบุวันที่ 25 สิงหาคม 1976 ได้รับการเปิดเผยสู่สาธารณัในวันที่ 8 ตุลารม 1999 พรอ้มกับเอกสารอื่นอีก 1,100 ฉบับซึ่งมีเนื้อหาเกี่ยวกับบทบาทของสหรัฐก่อนการรัฐประหาร

ในบันทึกที่เขียนโดยเจ้าหน้าที่กระทรวงการต่างประเทศสามคน รูดี ฟิมเบรส (Rudy Fimbres), อาร์ เอส ดริสคอลลี (R.S. Driscolle) และ ดับเบิลยู วี รอเบิร์ตสัน (W.V. Robertson) จั่วหัวถึง แฮรี ชเลาเดอมัน (Harry Schlaudeman) ซึ่งเป็นเจ้าหน้าที่ระดับสูงของสหรัฐในแผนกละตินอเมริกาของกระทรวง เขียนบรรยายถึงกรณีของฮอร์แมนว่า "น่ารำคาญ" (bothersome) และระบุว่าซีไอเอมีส่วนในการเสียชีวิตของฮอร์แมนจากความบกพร่องในการใส่ใจ หรือแย่กว่านั้น คือไปมีส่วนให้เกิดโดยอ้อม ("negligence on our part, or worse, complicity in Horman's death.") และระบุให้กระทรวงทำการปฏิเสธข้อกล่าวหาเกี่ยวกับกรณีนี้ แม้ว่าบ้อกล่าวหานี้จะเป็นจริง

อ้างอิง

หมวดหมู่:บุคคลจากนครนิวยอร์ก
หมวดหมู่:นักข่าวชาวอเมริกัน
หมวดหมู่:เสียชีวิตในประเทศชิลี
หมวดหมู่:รัฐประหารในประเทศชิลี พ.ศ. 2516